ISRO 29 मई को नेविगेशन सैटेलाइट 'NVS-01' लॉन्च करेगा
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar. प्रधानमंत्री नरेंद्र मोदी के नाम पर बने डॉक्यूमेंट्री को लेकर दिल्ली हाईकोर्ट ने BBC को समन जारी किया है। कोर्ट में दायर किए गए मानहानि के मुकदमे में याचिकाकर्ता ने दावा किया है
भारतीय अंतरिक्ष अनुसंधान संगठन (ISRO) 29 मई को आंध्र प्रदेश के श्रीहरिकोटा से अपने जियोसिंक्रोनस सैटेलाइट लॉन्च व्हीकल (GSLV) पर नेविगेशन सैटेलाइट 'NVS-01' लॉन्च करेगा। मिशन को 2,232 किलोग्राम वजन वाले NVS-01 नेविगेशन उपग्रह को जियोसिंक्रोनस ट्रांसफर ऑर्बिट में तैनात करने के लिए डिज़ाइन किया गया है।
आज की अन्य बड़ी खबरें...
असम से 2023 तक AFSPA पूरी तरह से वापस लेने का टारगेट: CM सरमा 
असम के मुख्यमंत्री हिमंत बिस्वा सरमा​​​​​​​ ने सोमवार को कहा कि हम 2023 के अंत तक असम से AFSPA को पूरी तरह से वापस लेने का टारगेट लेकर चल रहे हैं। हम अपने पुलिस बल को ट्रेंड करने के लिए पूर्व सैन्य कर्मियों को भी शामिल करेंगे। ​​​​​​​
राहुल गांधी को जान से मारने की धमकी देने वाले के खिलाफ केस दर्ज
कांग्रेस नेता राहुल गांधी को जान से मारने की धमकी देने के आरोप में लखनऊ में एक व्यक्ति के खिलाफ केस दर्ज किया गया है। पुलिस के मुताबिक धमकी देने वाले शख्स का नाम मनोज राय है और वह गोरखपुर का रहने वाला है। इस साल 25 मार्च को कांग्रेस के मीडिया संयोजक लल्लन कुमार के फोन पर ये धमकी दी गई थी।
महाराष्ट्र में आग लगने से 4 लोग गंभीर रूप से घायल, अस्पताल में भर्ती
महाराष्ट्र में ठाणे जिले के मुंब्रा इलाके में सोमवार को दो घरों में आग लगने से एक ही परिवार के चार सदस्य गंभीर रूप से झुलस गये। घायलों में दो बच्चे भी हैं। बताया जा रहा है कि शिवाजी नगर में दादी कॉलोनी में दो घरों ग्राउंड और फर्स्ट फ्लोर पर बिजली का तार गिर गया। जिसके बाद घरों में आग लग गई।
सूचना मिलने के बाद स्थानीय दमकलकर्मी और आरडीएमसी की टीम मौके पर पहुंची और करीब एक घंटे में आग पर काबू पा लिया। घायलों को अस्पताल पहुंचा दिया गया। वहीं आग में घरेलू और अन्य सामान जलकर राख हो गया।
मणिपुर की राजधानी इंफाल में हिंसा के बाद सेना को बुलाया गया, कर्फ्यू लगाया
मणिपुर की राजधानी इंफाल में सोमवार को एक बार फिर हिंसा की खबरों के बाद कर्फ्यू लगा दिया गया। स्थिति नियंत्रण में करने के लिए यहां सेना को बुला लिया गया है। 3 मई को मणिपुर के चुराचांदपुर जिले के तोरबंग इलाके में हिंसा भड़क उठी थी। 4 मई को यहां हालात बेकाबू हो गए थे। हिंसा में अब तक 71 लोगों की मौत हो चुकी है। पूरी खबर पढ़ें...
दिल्ली हाईकोर्ट ने स्कूलों में बम होने की अफवाहों पर पुलिस से मांगा जवाब
दिल्ली हाईकोर्ट ने सोमवार को स्कूलों में बम होने की अफवाहों के फैलने पर पुलिस से जवाब मांगा है। कोर्ट ने दिल्ली पुलिस से ऐसी घटनाओं से निपटने के लिए एक्शन प्लान बनाकर देने के लिए भी कहा है। कोर्ट में दिल्ली पब्लिक स्कूल में पढ़ने वाले एक बच्चे के पेरेंट ने याचिका लगाई थी, जिस पर कोर्ट ने सुनवाई करते हुए यह आदेश दिया। मामले में अगली सुनवाई 31 जुलाई को होगी।
गुयाना के स्कूल के हॉस्टल में आग, 20 बच्चों की मौत, आंकड़ा बढ़ने की आशंका
साउथ अमेरिकी देश गुयाना के एक स्कूल के हॉस्टल में सोमवार सुबह आग लग गई। AFP के मुताबिक, हादसे में 20 बच्चों की मौत हुई है। ये आंकड़ा बढ़ सकता है। घायलों की संख्या भी नहीं बताई गई है। प्रेसिडेंट इरफान अली ने इसे भयानक और दर्दनाक हादसा बताया है। पूरी खबर पढ़ें...
समीर वानखेड़े की गिरफ्तारी पर बॉम्बे हाईकोर्ट ने 8 जून तक रोक लगाई
कॉर्डेलिया क्रूज ड्रग्स केस में मुंबई कोर्ट ने CBI को समीर वानखेड़े के खिलाफ 3 जून तक जवाब दाखिल करने को कहा है। 8 जून को मामले की सुनवाई होगी। कोर्ट ने उन्हें राहत देते हुए सुनवाई होने तक गिरफ्तारी पर रोक लगा दी है।
हाईकोर्ट ने वानखेड़े को वॉट्सऐप चैट सार्वजनिक न करने ओर मीडिया को बयान न देने का निर्देश दिया। वहीं, वानखेड़े ने कहा है कि उन्हें पिछले चार दिनों से लगातार जान से मारने की धमकी मिल रही है। उन्होंने कहा कि वे सारी बातें पुलिस कमिश्नर से शेयर करेंगे।
BBC को डॉक्यूमेंट्री केस में दिल्ली हाईकोर्ट ने समन जारी किया, इसे ज्यूडिशियरी और PM की प्रतिष्ठा के लिए धब्बा बताया गया
प्रधानमंत्री नरेंद्र मोदी के नाम पर बने डॉक्यूमेंट्री को लेकर दिल्ली हाईकोर्ट ने BBC को समन जारी किया है। कोर्ट में दायर किए गए मानहानि के मुकदमे में याचिकाकर्ता ने दावा किया है कि इस डॉक्यूमेंट्री से देश के प्रधानमंत्री और न्यायपालिका की प्रतिष्ठा को ठेस पहुंची है।
जेल में बंद आप नेता सत्येंद्र जैन की तबीयत बिगड़ी, इलाज के लिए सफदरजंग अस्पताल लाया गया
जेल में बंद आप नेता सत्येंद्र जैन की तबीयत बिगड़ने की शिकायत के बाद उन्हें सफदरजंग अस्पताल लाया गया। सत्येंद्र जैन 31 मई 2022 से हिरासत में हैं। 6 अप्रैल को दिल्ली हाईकोर्ट से जमानत याचिका खारिज होने के बाद उन्होंने सुप्रीम कोर्ट में अपील की थी। पूरी खबर पढ़ें...
बलिया में गंगा में नाव पलटी, 3 की मौत; नाव पर 40 से ज्यादा लोग सवार थे, 20 लापता
बलिया में एक बड़ा हादसा हो गया है। यहां मुंडन संस्कार के दौरान गंगा नदी के माल्देपुर घाट में नाव पलट गई। डीएम ने तीन लोगों के मौत की पुष्टि की है, जबकि 20 से 25 लोगों की लापता होने की आशंका है। नाव पर 40 लोग सवार थे। घाट पर मौजूद नाविकों ने तत्काल लोगों को नदी से बाहर निकाला। मामले की जानकारी होते ही पुलिस और प्रशासनिक अधिकारी मौके पर पहुंच गए। राहत और बचाव कार्य किया जा रहा है। पूरी खबर यहां पढ़ें...
बिहार के शेखपुरा में कलश यात्रा के दौरान 2 की मौत, हाईटेंशन तार की चपेट में आया रथ का त्रिशूल
शेखपुरा में सोमवार की सुबह कलश यात्रा के दौरान बड़ा हादसा हो गया। करंट लगने से दो श्रद्धालु की मौत हो गई। जबकि 6 श्रद्धालु बुरी तरह घायल हो गए। हादसा हथियावा ओपी क्षेत्र के रसलपुर गांव में हुआ। यहां नौ दिवसीय महायज्ञ के लिए कलश यात्रा निकाली गई थी। इसी दौरान यात्रा में शामिल रथ में लगा त्रिशूल हाईटेंशन तार की चपेट में आ गया। इसके बाद रथ पर सवार और उसके आसपास मौजूद 8 लोगों को करंट लगा। जिसमें दो की मौत हो गई। पूरी खबर पढ़ें...
ओडिशा में सीएम नवीन पटनायक के मंत्रिमंडल में फेरबदल, तीन नए मंत्रियों ने शपथ ली
ओडिशा में मुख्यमंत्री नवीन पटनायक ने मंत्रिमंडल में दूसरी बाद फेरबदल किाय। सोमवार को 3 नए मंत्रियों ने शपथ ली। जिसमें बिक्रम केशरी अरुखा, शारदा प्रसाद नायक और सुदाम मरांडी शामिल रहे। राज्यपाल गणेशी लाल ने पटनायक की मौजूदगी में भुवनेश्वर में लोक सेवा भवन के कन्वेंशन सेंटर में शपथ दिलाई।
इंस्टाग्राम 2 घंटे डाउन रहा, दुनियाभर में 1.80 लाख यूजर्स ने शिकायत की; 4 दिन में दूसरा मामला
फोटो शेयरिंग ऐप इंस्टाग्राम सोमवार सुबह दो घंटे से ज्यादा समय तक डाउन रहा। सुबह करीब 3:15 बजे इंस्टाग्राम के डाउन हुआ। दुनियाभर में हजारों लोगों के ऐप में पोस्ट दिखाई देने बंद हो गए, जिसके चलते लोगों ने इसकी शिकायत करनी शुरू की।
डाउन डिटेक्टर वेबसाइट के मुताबिक, सुबह 4:16 बजे सबसे ज्यादा 1.88 लाख लोगों का ऐप डाउन रहा। इंस्टाग्राम ने सुबह 5:45 बजे ट्वीट करके जानकारी दी कि तकनीकी खराबी के चलते इंस्टाग्राम डाउन हुआ था। इस खराबी को दूर कर लिया गया है और इंस्टाग्राम अब चल रहा है।
यह चार दिनों में इंस्टाग्राम के डाउन होने का दूसरा मामला है। इससे पहले 18 मई को दुनियाभर में कई यूजर्स ने ऐप के न चलने की शिकायत की थी।
असम के गोलपारा में 25 लाख रुपए की 5075 कफ सिरप बोतलें बरामद, 3 लोग गिरफ्तार
असम के गोलपारा जिले में पुलिस ने कफ सिरप की 5075 बोतलें बरामद की हैं, जिनकी कीमत 25 लाख रुपए है। इस मामले में 3 लोगों को गिरफ्तार किया गया है।
महाराष्ट्र में ब्रेक फेल होने के बाद कई गाड़ियों से टकराई वैनिटी वैन, 2 लोगों की मौत
महाराष्ट्र के कोंढवा में रविवार रात एक वैनिटी वैन की ब्रेक फेल हो गई। इससे वैन कई गाड़ियों से टकराई। हादसे में दो लोगों की मौत हो गई। वहीं, 5 लोग घायल हो गए। इस दौरान 6 वाहनों को नुकसान पहुंचा है। पूरी खबर पढ़ें...
तमिलनाडु में शराब पीने से दो लोगों की मौत
तमिलनाडु के तंजावुर जिले के कीला अलंगम में एक बार में शराब पीने के बाद दो लोगों की मौत हो गई। यह बार राज्य सरकार की ओर से संचालित किया जाता है। मृतकों की पहचान विवेक (36) और कुप्पुसामी (68) के रूप में हुई है। पुलिस ने केस दर्ज कर लिया है। मामले की जांच के लिए एक स्पेशल टीम बनाई गई है। पढ़ें पूरी खबर...
नीतीश कुमार आज दिल्ली में कांग्रेस अध्यक्ष खड़गे से मिलेंगे, विपक्षी दलों की मीटिंग पर चर्चा हो सकती है
बिहार के मुख्यमंत्री नीतीश कुमार और डिप्टी सीएम तेजस्वी यादव आज दिल्ली में कांग्रेस अध्यक्ष मल्लिकार्जुन खड़गे से मुलाकात करेंगे। इस दौरान नीतीश हफ्ते पटना में होने वाले विपक्षी दलों की मीटिंग पर मंथन कर सकते हैं। इससे पहले नीतीश ने 12 अप्रैल को खड़गे और राहुल गांधी से मुलाकात की थी। बता दें कि नीतीश 2024 लोकसभा चुनाव को लेकर विपक्ष को एकजुट करने की मुहिम चला रहे हैं।
छत्तीसगढ़ के बीजापुर में सुरक्षाकर्मियों और नक्सलियों के बीच मुठभेड़, दो जवान घायल
छत्तीसगढ़ के बीजापुर जिले में रविवार को सुरक्षाकर्मियों और नक्सलियों के बीच हुई मुठभेड़ में दो जवान घायल हो गए। दोनों घायलों को इलाज के लिए जिला अस्पताल बीजापुर में भर्ती कराया गया। मुठभेड़ में 3-4 नक्सलियों के भी घायल होने की खबर है।